جمهور باشقانی رجب طیب اردوغان واتیکانا سفری‌نین اینسانی دیرلره دقت چکیلمه‌سی باخیمین‌دان اؤنم‌لی بیر فورصت اولدوغونو سؤیله‌ییب.
واتیکانا حرکت‌دن اول ایستانبول آتاتورک هاوا لیمانیندا وئردیگی مطبوعات آچیقلاماسیندا رجب طیب اردوغان دئییب:"بو سفریمی اینسانی دیرلره بیرگه دقت چکیلمه‌سی، دوستلوق و باریش مئساژلاری وئریلمه‌سی باخیمین‌دان اؤنملی بیر فورصت گؤرورم. دانیشیق‌لاردا فیلیسطین، قودس، سوریه، عراق، ترورلا موباریزه، قاچقین‌لارین پروبلئم‌لری، اینسانی یاردیم‌لار مسئله‌لرینه توخوناجاغیق. پاپا فرانسیسله اولا‌جاق گؤروشده همچنین باتی دونیاسیندا آرتان ایسلام دوشمن‌لیگی و مدنی عرقچی‌لیکله موباریزه موضوع سوندا فیکیر موبادیله‌سی آپاراجاغیق.
تورکیه-ایتالیا موناسیبت‌لرینه ده توخونان اردوغان بو باره‌ده دئییب: "اؤلکه‌لریمیز آراسیندا تیجارت دؤوریه‌سی کئچن ایل 20 میلیارد دو‌لارا یاخین‌لاشدی، آنجاق تورکیه و ایتالیانین پتانسیلی بون‌دان قات-قات چوخ‌دور. 2020-جی ایلده تیجارت دؤوریه‌سینی 30 میلیارد دو‌لارا چاتدیرماغی دوشونوروک. سفریم زامانی بو ایستیقامتده آتیلا‌جاق ایکی‌لی آدیم‌لاری موذاکیره ائدجییک".
رجب طیب اردوغان ژورنالیست لره آچیقلاماسیندا تورکیه سلاح‌لی قوه‌لری طرفیندن سوریه-نین عفرین بؤلگه‌سینده 16 گون‌دور آپاریلان زیتون دالی عملیاتی چرچیوه‌سینده ضررسیزلشدیریلن تروریست سایی‌نین 935-ا یوکسلدیگینی ده دقته چاتدیریب.
